**Քաղաքացիական Ծառայության Պաշտոնի Անձնագիր
27-3-22.1-Ղ3-1 վարչության պետ(2024-04-11 )**

**1. Ընդհանուր դրույթներ**

**1.1 Պաշտոնի Անվանում, Ծածկագիր**

Միգրացիայի և քաղաքացիության ծառայություն | Քաղաքացիության շնորհման վարչություն | վարչության պետ, (27-3-22.1-Ղ3-1)

**1.2 Ենթակա և հաշվետու է**

Վարչության պետն անմիջական ենթակա և հաշվետու է Ծառայության պետին:

**1.3 Ենթակա և հաշվետու պաշտոններ**

Վարչության պետին անմիջականորեն ենթակա և հաշվետու են Վարչության պետի տեղակալը և Վարչության բաժինների պետերը:

**1.4 Փոխարինող պաշտոնի կամ պաշտոնների անվանումները**

Վարչության պետի բացակայության դեպքում նրան փոխարինում է Վարչության պետի տեղակալը կամ Վարչության բաժինների պետերից մեկը։

**1.5 Աշխատավայր**

Հայաստան, ք. Երևան, Դավթաշեն, 4-րդ թաղամաս, 10/17 շենք

**2. Պաշտոնի բնութագիր**

**2.1 Աշխատանքի բնույթը (գործառույթներ), Իրավունքները, Պարտականությունները**

1. կազմակերպում է Հայաստանի Հանրապետության քաղաքացիություն ստանալու, Հայաստանի Հանրապետության քաղաքացիությունը դադարեցնելու վերաբերյալ դիմումների ընդունման և իրականացված վարույթների արդյունքում կազմված եզրակացությունները համապատասխան առաջարկությամբ Հայաստանի Հանրապետության Նախագահի աշխատակազմ ներկայացման աշխատանքները.
2. ՀՀ նախագահի կողմից ՀՀ քաղաքացիություն ստանալու դիմումները բավարարելու դեպքում՝ կազմակերպում է երդման արարողության իրականացման, իսկ դադարեցնելու դիմումները բավարարելու դեպքում՝ համապատասխան տեղեկանքներ տրամադրման, կեղծ կամ սխալ փաստաթղթերի հիման վրա ՀՀ քաղաքացիություն ստացած անձանց քաղաքացիությունը դադարեցնելու գործընթացի հարուցման և դրա հետագա ընթացքի ապահովման աշխատանքները.
3. ՀՀ քաղաքացիություն ստանալու կամ դադարեցնելու դիմումները բավարարելու կամ մերժելու դեպքերում կազմակերպում է դիմումատուներին համապատասխան ծանուցումների ուղարկումը.
4. պետական և տեղական ինքնակառավարման մարմինների, օտարերկրյա պետությունների իրավասու մարմինների հարցումների, քաղաքացիների, այլ անձանց և կազմակերպությունների դիմումների հիման վրա կազմակերպում է ուսումնասիրությունների կատարման, անձի ՀՀ քաղաքացի հանդիսանալու կամ չհանդիսանալու հանգամանքի պարզման, տեղեկանքի կամ տեղեկատվության տրամադրման, այդ տեղեկատվության իրավական հիմքերի վերաբերյալ պարզաբանումների տրամադրման աշխատանքները.
5. կազմակերպում է ռեադմիսիոն համաձայնագրերով նախատեսված՝ անձի քաղաքացիության  պարզման,  նույնականացման  և հետընդունման գործառույթների իրականացման աշխատանքները.
6. կազմակերպում է անձին ՀՀ քաղաքացի ճանաչելու, ինչպես նաև քաղաքացիություն չունեցող անձանց փաստաթղթավորման հարցերի մասին դիմումների ընդունման, անձի այլ պետության քաղաքացիություն ունենալու վերաբերյալ հարցումների կատարման, տեղեկատվության հիման վրա որոշման կազմման աշխատանքները։

**Իրավունքները.**

* մասնակցել ՀՀ քաղաքացիություն ստանալու կամ քաղաքացիությունը դադարեցնելու վերաբերյալ Քաղաքացիության հարցերով միջգերատեսչական հանձնաժողովի նիստերին, ինչպես նաև քաղաքացիության ոլորտին առնչվող հարցերի վերաբերյալ քննարկումներին.
* իրավասու մարմիններին և անձանց տրամադրել անձի քաղաքացիության վերաբերյալ տեղեկատվություն.
* անձի քաղաքացիությունը որոշելու, քաղաքացիություն ձեռք բերելու, դադարեցնելու գործընթացում ստանալ լրացուցիչ տեղեկություններ, փաստաթղթեր և նյութեր, այդ թվում՝ Ծառայության մյուս կառուցվածքային ստորաբաժանումներից և Ծառայությանը ենթակա կազմակերպություններից.
* Ծառայության պետի կամ ոլորտը համակարգող տեղակալի հաձնարարությամբ՝ կատարել քաղաքացիների ընդունելություն, տալ հանձնարարականներ՝ դրանց լուծման ուղղությամբ.
* ներգրավվել ռեադմիսիոն համաձայնագրով ստանձնած հանձնառությունների կատարման ընթացքի նկատմամբ մոնիթորինգ իրականացնելու և ծագող խնդիրները քննարկելու նպատակով ստեղծված միջգերատեսչական աշխատանքային խմբի աշխատանքներում.
* համապատասխան շահագրգիռ մարմիններից ստանալ մասնագիտական կարծիքներ և առաջարկություններ, քաղաքացիության ոլորտին առնչվող միջոցառումների իրականացման ընթացքի վերաբերյալ տեղեկատվություն։

**Պարտականությունները.**

**Պարտականությունները՝**

* ուսումնասիրել  ՀՀ քաղաքացիություն ստանալու և ՀՀ քաղաքացիությունը դադարեցնելու վերաբերյալ դիմումների ընդունման (այդ թվում՝ ՀՀ արտաքին գործերի նախարարության միջոցով ուղարկված) աշխատանքների արդյունքները․
* վերլուծել ՀՀ քաղաքացիություն ստանալու և ՀՀ քաղաքացիությունը դադարեցնելու վերաբերյալ դիմումների առնչությամբ ՀՀ ազգային անվտանգության ծառայություն, հանրապետական և տարածքային զինկոմիսարիատներ, ՀՀ ոստիկանության ինտերպոլի ազգային կենտրոնական բյուրո, ՀՀ ոստիկանության ինֆորմացիոն կենտրոն, Պետական եկամուտների կոմիտե,  Հարկադիր կատարումն ապահովող ծառայություն, ՀՀ դատական դեպարտամենտ, Քրեակատարողական ծառայություն, ՀՀ արտաքին գործերի նախարարություն և քաղաքացիության հարցերով զբաղվող այլ մարմիններ հարցումների կատարման, հարցումների հետ միաժամանակ անձի վերաբերյալ բնակչության պետական ռեգիստրում առկա նախկինում փոփոխության ենթարկված տվյալների ուղարկման արդյունքները և զեկուցել ոլորտը համակարգող Ծառայության պետի տեղակալին.
* ստուգել ՀՀ քաղաքացիություն ստանալու կամ այն դադարեցնելու վերաբերյալ դիմումների կապակցությամբ կազմված եզրակացությունների և ՀՀ նախագահի հրամանագրի նախագծերը.
* վերլուծել թեստավորման միջոցով ՀՀ քաղաքացիություն ստացող անձանց ՀՀ Սահմանադրության և հայերենի իմացության ստուգման արդյունքները, ոլորտը համակարգող Ծառայության պետի տեղակալին ներկայացնել իմացության ստուգման վերաբերյալ առաջարկություններ․
* ամփոփել Հայաստանի Հանրապետության քաղաքացիություն շնորհելու կամ քաղաքացիությունը դադարեցնելու վերաբերյալ ՀՀ նախագահի հրամանագրի վերաբերյալ անձանց ծանուցումներ ուղարկելու մասով կատարված աշխատանքները և ներկայացնել տեղեկատվություն.
* հետևել ՀՀ քաղաքացիություն ստացած կամ քաղաքացիությունը դադարեցրած անձանց գործերի արխիվացման աշխատանքներին.
* ստուգել անձի՝ ՀՀ քաղաքացի հանդիսանալու կամ ՀՀ քաղաքացիության բացակայության փաստի ճանաչման, անձի քաղաքացիության կամ քաղաքացիության վերաբերյալ տեղեկությունների բացակայության վերաբերյալ տեղեկանքների պատրաստման և տրամադրման արդյունքները և զեկուցել ոլորտը համակարգող Ծառայության պետի տեղակալին․
* ամփոփել ռեադմիսիոն համաձայնագրերի շրջանակներում օտարերկրյա պետություններից ստացվող դիմումների ընդունման, քննարկման և դրանց պատասխանման աշխատանքների արդյունքները և զեկուցել ոլորտը համակարգող Ծառայության պետի տեղակալին․
* ստուգել ստացած դիմումների հաշվառման կատարումը հատուկ գրանցամատ­յանում.
* ռեադմիսիոն համաձայնագրերի շրջանակներում օտարերկրյա պետություններից ստացվող դիմումները քննարկելու, վարույթները ժամանակին և պատշաճ իրականացնելու և պատասխանելու, օտարերկրյա պետության տարածքում առանց թույլտվության բնակվող անձի քաղաքացիությունը և ինքնությունը հաստատելու անհնարինության և օտարերկրյա պետության կողմից խնդրանքի առկայության դեպքում` այդ անձանց նույնականացման նպատակով հարցազրույց անցկացնելու և որոշում կայացնելու փաստը, ռեադմիսիոն համաձայնագրերի շրջանակներում օտարերկրյա պետություններից ստացած դիմումում նշված անձի` ՀՀ քաղաքացի հանդիսանալու փաստը հաստատվելու դեպքում վերահսկել այդ մասին ՀՀ արտաքին գործերի նախարարությանը տեղեկացումը.
* օտարերկրյա պետության տարածքում առանց թույլտվության բնակվող անձի քաղաքացիությունը և ինքնությունը հաստատելու անհնարինության և օտարերկրյա պետության կողմից խնդրանքի առկայության դեպքում` մասնակցել այդ անձանց նույնականացման նպատակով հարցազրույցին, ուսումնասիրել նույնականացվող անձանց տվյալները և նախապատրաստել նրանց հետ հարցազրույցի հարցերի շրջանակը.
* ՀՀ-ի կողմից հետընդունման կամ տարանցման ենթակա անձանց տեղափոխման երթուղու և օրվա մասին օտարերկրյա պետության իրավասու մարմնից տեղեկություններն ստանալուն պես վերահսկել դրանք ՀՀ ազգային անվտանգության ծառայության սահմանապահ զորքերին տրամադրումը.
* ամփոփել ՀՀ քաղաքացի կամ քաղաքացիություն չունեցող անձ ճանաչելու գործերով դիմումների ընդունման, քննարկման, վարույթների պատշաճ ապահովման աշխատանքների արդյունքները և զեկուցել ոլորտը համակարգող Ծառայության պետի տեղակալին․
* ամփոփել ՀՀ և օտարերկրա պետությունների իրավասու մարմիններ՝ անձի այլ պետության քաղաքացիություն ունենալու, ձեռք բերման ժամանակահատվածի, այլ փաստական հանգամանքների վերաբերյալ կատարված հարցումների արդյունքները, առկա տեղեկատվության հիման վրա կազմել համապատասխան որոշում (եզրակացություն), հաստատել կազմված որոշումները.
* ուսումնասիրել և ամփոփել բնագավառը կարգավորող oրենսդրական ակտերի և ՀՀ կառավարության որոշումների վերաբերյալ վերաբերյալ ներկայացված առաջարկությունները և դիտողությունները և տրամադրել պարզաբանումներ.
* ամփոփել աշխատանքի կազմակերպման ընթացքում անձի հետախուզման մեջ գտնվելու հանգամանքը պարզելու դեպքում Ոստիկանության իրավասու ստորաբաժանման հետ համագործակցության և համապատասխան գործողությունների կատարման աշխատանքների արդյունքները և ներկայացնել ոլորտը համակարգող Ծառայության պետի տեղակալին։

**3 Պաշտոնին ներկայացվող պահանջներ**

**3.1 Կրթություն, որակավորման աստիճանը**

ԲԱՐՁՐԱԳՈՒՅՆ ԿՐԹՈՒԹՅՈՒՆ

**3.2 Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ

**3.3 Աշխատանքային ստաժ, աշխատանքի բնագավառում փորձը**

Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ փաստաթղթավարության չորս տարվա աշխատանքային ստաժ

**3.4 Անհրաժեշտ կոմպետենցիաներ**

* ԸՆԴՀԱՆՐԱԿԱՆ
	+ Խնդրի լուծում
	+ Բարեվարքություն
	+ Քաղաքականության վերլուծություն, մոնիթորինգ
	+ Որոշումների կայացում
	+ Ծրագրերի կառավարում
	+ Աշխատակազմի կառավարում
* ԸՆՏՐԱՆՔԱՅԻՆ
	+ Բանակցությունների վարում
	+ Փոփոխությունների կառավարում
	+ Կոնֆլիկտների կառավարում
	+ Բողոքների բավարարում
	+ Ժամանակի կառավարում
	+ Ելույթների նախապատրաստում և կազմակերպում
	+ Ժողովների և խորհրդակցությունների կազմակերպում և վարում
	+ Փաստաթղթերի նախապատրաստում

**4 Կազմակերպական շրջանակ**

**4.1 Աշխատանքի կազմակերպման և ղեկավարման պատասխանատվությունը**

Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։

**4.2 Որոշումներ կայացնելու լիազորությունները**

Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։

**4.3 Գործունեության ազդեցությունը**

Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն։

**4.4 Շփումները և ներկայացուցչությունը**

Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:

**4.5 Խնդիրների բարդությունը և դրանց լուծումը**

Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։